**П Р Е Д Л О Г**

На основу члана 53. Закона о основама својинско-правних односа (,,Сл.лист СФРЈ, бр.6/80 и 36/90, ,,Сл.лист СРЈ“, бр.29/96 и Сл.гласник РС“, бр.115/2005-др.закон), члана 72.став 5. Закона о јавној својини (,,Сл.гласник РС“, бр.72/2011, 88/2013, 105/2014, 104-2016-др.закон и 108/2016), члана 20.став1.тачка 25. Закона о локалној самоуправи (,,Сл.гласник РС“, бр.129/2007 и 83/2014-др.закон) и члана 15.став 1.тачка 25, а у вези са чланом 41. Статута Општине Димитровград (,,Сл.лист града Ниша“, бр.28/14-пречишћени текст, 72/15 и 156/16), Скупштина општине Димитровград, на седници одржаној дана \_\_\_\_\_\_\_\_\_\_\_\_\_\_\_\_\_.2017.године, донела је

**О Д Л У К У**

**о установљењу права трајне службености на катастарским парцелама у КО Поганово**

**ради изградње водовода у селу Поганово у општини Димитровград**

**Члан 1.**

Дозвољава се установљење права трајне службености у корист општине Димитровград, према Идејном решењу водоснадбевања села Поганово у општини Димитровград, израђеног од стране Енвиросерв д.о.о. Београд, ул.Авалска бр.186, од децембра месеца 2016.године, у циљу постављања водоводних цеви на катастарским парцелама власника у КО Поганово, уз накнаду од 1 ЕУР-а по једном метру дужном или купопродајом дела катастарских парцела која је потребна за изградњу водоводних шахти уз накнаду од 4 ЕУР-а по м2 у динарској противвредности по средњем курсу Народне банке Србије на дан исплате.

**Члан 2.**

Ова Одлука ступа на снагу осмог дана од дана објављивања у Службеном листу града Ниша.

**О б р а з л о ж е њ е**

Правни основ за доношење ове Одлуке постоји у члану 53. Закона о основама својинско-правних односа (,,Сл.лист СФРЈ, бр.6/80 и 36/90, ,,Сл.лист СРЈ“, бр.29/96 и Сл.гласник РС“, бр.115/2005-др.закон), којим је између осталог предвиђено да се право стварне службености установљава одлуком суда или другог државног органа и то када власник повласног добра у целини или делимично не може користити то добро без одговарајућег коришћења послужног добра.

Чланом 72.став 5. Закона о јавној својини (,,Сл.гласник РС“, бр.72/2011, 88/2013, 105/2014, 104-2016-др.закон и 108/2016) предвиђено је да се на комуналним мрежама које користи јединица локалне самоуправе успоставља право јавне својине јединице локалне самоуправе.

Чланом 20.став1.тачка 25. Закона о локалној самоуправи (,,Сл.гласник РС“, бр.129/2007 и 83/2014-др.закон) и чланом 15.став1.тачка 25.Статута Општине Димитровград (,,Сл.лист града Ниша“, бр.28/14-пречишћени текст, 72/15 и 156/16) предвиђено је да Општина управља имовином Општине и користи средства у државној својини и стара се о њиховом очувању и увећању.

Разлог за доношење ове Одлуке је потреба изградње водовода у селу Поганово у општини Димитровград.

Имајући у виду напред речено, донета је одлука као у диспозитиву.

Број:\_\_\_\_\_\_\_\_\_\_\_\_\_\_\_\_

У Димитровграду, дана \_\_\_\_\_\_\_\_\_\_\_\_\_.2017.године.

СКУПШТИНА ОПШТИНЕ ДИМИТРОВГРАД

ПРЕДСЕДНИК

 Ђорђе Димов